b'\n_START_ARTICLE_\n7. konjeni\xc5\xa1ki polk (ZDA)\n_START_SECTION_\nZgodovina\n_START_PARAGRAPH_\n20. julija 1866 so se zbrali pripadniki novoustanovljenega 7. konjeni\xc5\xa1kega polka; polk je bil organiziran v Fort Rileyu (Kansas) 21. septembra istega leta pod poveljstvom polkovnika Andrew J. Smitha. Kmalu se je vklju\xc4\x8dila v indijanske vojne, v kateri je sodelovala do 1871. 1871 je bil polk preme\xc5\xa1\xc4\x8den na jug ZDA, kjer je zatiral delovanje Ku Klux Klana in nadziral izvajanje zveznega destilacijskega zakona. 1873 so bili preme\xc5\xa1\xc4\x8deni v Fort Rice, nakar \xc5\xa1e v Fort Abraham Lincoln, kjer so do 1876 sodelovali v indijanskih vojnah. 25. junija 1876 je v bitki pri Malem velikem rogu padel skoraj celoten bataljon polka (210 mo\xc5\xbe), ki je bil pod neposrednim poveljstvom generala Custra; Indijance je vodil Sioux Nori konj. V bitki je polk izgubil 262 konjenikov od 780. Polk je bil reorganiziran in nato do 1888 sodeloval v vojni proti Indijancem iz Fort Abraham Lincoln; 1883 so bile konjeni\xc5\xa1ke \xc4\x8dete preimenovane v trope. 1888 so bili prestavljeni v Fort Riley, kjer se je polk reorganiziral, tako da je prvi\xc4\x8d po letu 1876 dosegel polno \xc5\xa1tevilo vojakov. 29. decembra 1890 je polk sodeloval v zadnji bitki te vojne - Pokol pri Ranjenem kolenu._NEWLINE_Med 1895 in 1899 je bil polk nastanjen v Fort Bayardu (Nova Mehika), kjer je varoval mejo in naseljence pred indijanskimi napadi._NEWLINE_Leta 1896 so bili preme\xc5\xa1\xc4\x8deni v Fort Sill (Oklahoma) (mo\xc4\x8d 11 tropov); 31. maja 1897 so odpustili zadnje slu\xc5\xbebujo\xc4\x8de Indijance (po navadi so slu\xc5\xbeili kot izvidniki in prevajalci)._NEWLINE_Med 1899 in 1902 je bil polk med \xc5\xa1pansko-ameri\xc5\xa1ko vojno nastanjen v Campu Columbia na Kubi (mo\xc4\x8d 12 tropov)._NEWLINE_Med 1902 in 1904 je polk izvajal manevre v Campu George H. Thomas, nakar so bili poslani na Filipine, kjer so se do leta 1907 borili proti upornikom. 1907 so se vrnili v Fort Riley, nakar so bili 1911 poslani spet na Filipine, kjer so v Fort William McKinleyu ostali do 1915._NEWLINE_Med 1915 in 1916 so bili nastanjeni v Camp Harvey J. Jones - Douglas, kjer so varovali mejo, nakar so 1916-1917 sodelovali v mehi\xc5\xa1ki kazenski ekspediciji. Decembra 1917 so bili preme\xc5\xa1\xc4\x8deni v sestavo 15. konjeni\xc5\xa1ke divizije, kjer so ostali do maja 1918._NEWLINE_Od 1917 do 1921 so bili nastanjeni v Fort Blissu (Teksas), kjer so varovali mejo._NEWLINE_13. decembra 1921 so bili preme\xc5\xa1\xc4\x8deni v novoustanovljeno 1. konjeni\xc5\xa1ko divizijo; od 1921 do 1943 so ostali v Fort Blissu in opravljali prej\xc5\xa1nje naloge. 22. junija 1927 je bil polk izlo\xc4\x8den iz divizije in postal samostojna formacija. 1. februarja 1928 je bil razpu\xc5\xa1\xc4\x8den trop C._NEWLINE_18. aprila 1934 je bila iz oboro\xc5\xbeitve polka izlo\xc4\x8dena sablja._NEWLINE_20. julija 1940 je bil iz polka organiziran 2. izvidni\xc5\xa1ki eskadron in dodeljen 2. pehotni diviziji, ki je bil aktiviran 1. avgusta istega leta v Fort Sam Houstonu (Teksas); istega dne so reaktivirali trop C._NEWLINE_1. aprila 1942 je bil 2. izvidni\xc5\xa1ki eskadron preimenovan v 2. konjeni\xc5\xa1ki izvidni\xc5\xa1ki eskadron._NEWLINE_28. februarja 1943 so polku odvzeli konje in ga delno reorganizirali kot pehotno enoto._NEWLINE_1. marca 1943 je bil 2. konjeni\xc5\xa1ki izvidni\xc5\xa1ki eskadron preimenovan v 2. izvidni\xc5\xa1ki trop in dodeljen 2. pehotni diviziji in 10. avgusta istega leta reorganiziran in preimenovan v 2. izvidni\xc5\xa1ki trop (mehanizirani). Od 1943 do 1945 je bil polk na Pacifiku, kjer se je boril proti Japoncem._NEWLINE_6. julija 1944 je bil 2. izvidni\xc5\xa1ki trop (mehanizirani) preimenovan v 2. konjeni\xc5\xa1ki izvidni\xc5\xa1ki trop (mehanizirani). 20. julija 1945 je bil celoten polk reorganiziran kot pehotna enota, toda je obdr\xc5\xbeal konjeni\xc5\xa1ke nazive. 30. julija istega leta je bil spet preimenovan 2. konjeni\xc5\xa1ki izvidni\xc5\xa1ki trop (mehanizirani), tokrat v 2. mehanizirani konjeni\xc5\xa1ki izvidni\xc5\xa1ki trop (\xc5\xa1e zmeraj v sestavi 2. pehotne divizije._NEWLINE_Med 1945 in 1949 je bil polk nastanjen na Japonskem kot del okupacijskih sil. 15. oktobra 1948 je bil 2. mehanizirani konjeni\xc5\xa1ki izvidni\xc5\xa1ki trop preimenovan v 2. izvidni\xc5\xa1ko \xc4\x8deto. Leta 1949 je bil polk ponovno reorganiziran. \xc5\xa0tirje eskadroni so bili sprva reoganizirani v tri \xc4\x8dete, nakar so bile te tri \xc4\x8dete reorganizirane v bataljone z 4 \xc4\x8detami. 3. bataljon je bil organiziran iz pripadnikov 15. pehotnega polka._NEWLINE_Med 1950 in 1955 je polk sodeloval v korejski vojni, med katero so 1951 ustanovili \xc5\xa1e \xc4\x8detrti bataljon; le-ta je bil deaktiviran 1956, 20. junija 1957 je bila deaktivirana 2. izvidni\xc5\xa1ka \xc4\x8deta (2. pehotna divizija); celoten polk pa je bil deaktiviran 15. oktobra 1957. \xc5\xa0tab in pri\xc5\xa1tabna \xc4\x8deta sta bila 1. novembra 1957 dodeljena k Oddelku za vojsko ZDA, \xc4\x8deta C 3. izvidni\xc5\xa1kega eskadrona je bila preimenovana v 3. izvidni\xc5\xa1ki eskadron, 7 konjeni\xc5\xa1ki polk in dodeljena 10. pehotni diviziji (ZDA). 1. novembra je bila \xc4\x8deta B 2. izvidni\xc5\xa1kega eskadrona preimenovana v 2. izvidni\xc5\xa1ki eskadron in dodeljena sprva 1. konjeni\xc5\xa1ki diviziji, nato pa 3. pehotni diviziji (Fort Benning). \xc4\x8ceta A, 1. bojne skupine 7. konjeni\xc5\xa1kega polka je bila 1. novembra aktivirana kot 1. bojna skupina in dodeljena 1. konjeni\xc5\xa1kemu polku ter nato 1. konjeni\xc5\xa1ki diviziji._NEWLINE_Februarja 1958 je bil 2. izvidni\xc5\xa1ki eskadron dodeljen 3. pehotni diviziji (Warner Kaserne, Bamberg, Nem\xc4\x8dija). 14. junija 1958 je bil 3. izvidni\xc5\xa1ki skvadron dodeljen 2. pehotni diviziji kot \xc5\xa1olska enota (Fort Benning). 2. julija 1960 je bil razpu\xc5\xa1\xc4\x8den 4. bataljon polka; posadka se je pridru\xc5\xbeila \xc5\xa1tabu in pri\xc5\xa1tabni \xc4\x8deti 4. izvidni\xc5\xa1kega eskadrona. 14. avgusta 1961 je bil 3. izvidni\xc5\xa1ki eskadron dodeljen kot bojna enota 2. pehotni diviziji._NEWLINE_Leta 1963 je polk do\xc5\xbeivel \xc5\xa1e eno veliko reorganizacijo. 25. januarja je bil 4. izvidni\xc5\xa1ki eskadron preimenovan v \xc5\xa0tab in pri\xc5\xa1tabni trop, 4. eskadron, 7. konjeni\xc5\xa1ki polk in dodeljen 2. pehotni diviziji. Istega dne je bil \xc5\xa0tab in pri\xc5\xa1tabni trop, 4. izvidni\xc5\xa1ki eskadron, 7. konjeni\xc5\xa1ki polk preimenovan v \xc5\xa0tab in pri\xc5\xa1tabni trop, 4. eskadron, 7. konjeni\xc5\xa1ki polk in dodeljen 2. pehotni diviziji. 20. februarja je bil 3. izvidni\xc5\xa1ki eskadron deaktiviran in izlo\xc4\x8den iz 2. pehotne divizije; nato je bil preimenovan v 4. izvidni\xc5\xa1ki eskadron, 7. konjeni\xc5\xa1ki polk ter deaktiviran v Fort Benningu ter izlo\xc4\x8den iz sestave 2. pehotne divizije. Istega dne je bil 3. izvidni\xc5\xa1ki eskadron deaktiviran v Fort Benningu in izlo\xc4\x8den iz 2. pehotne divizije; isto\xc4\x8dasno je bil preimenovan v 4. izvidni\xc5\xa1ki eskadron, ki je bil tudi deaktiviran in izlo\xc4\x8den iz divizije. 18. aprila je bil 2. izvidni\xc5\xa1ki eskadron preme\xc5\xa1\xc4\x8den iz Bamberga v Schweinfurt in dodeljen 3. pehotni diviziji, kjer je bil aktiviran 5. junija. 5. junija je bil 2. izvidni\xc5\xa1ki eskadron preimenovan v 2. bataljon, 7. konjeni\xc5\xa1ki polk in dodeljen (zmanj\xc5\xa1ano osebje in oprema) 1. konjeni\xc5\xa1ki diviziji v Korejo. 1. septembra je bila 1. bojna skupina reorganizirana v 1. bataljon, 7. konjeni\xc5\xa1ki polk._NEWLINE_1964 sta bila 1. in 2. bataljon dodeljena 1. konjeni\xc5\xa1ki diviziji, 3. eskadron 3. pehotni diviziji in 4. eskadron 2. pehotni diviziji._NEWLINE_Med 1. in 3. julijem 1965 sta bila 1. in 2. bataljon preme\xc5\xa1\xc4\x8dena (zmanj\xc5\xa1ano osebje in oprema) v Fort Benning, kjer sta dobila dodatno osebje in opremo iz 11. zra\xc4\x8dnodesantne divizije (testne) in naprej poslana v Vietnam. Istega leta je bila \xc4\x8deta D, 4. izvidni\xc5\xa1ki eskadron preimenovana v 4. izvidni\xc5\xa1ki eskadron in dodeljena 2. pehotni diviziji._NEWLINE_1966 je bila \xc4\x8deta E. 5. bataljon reorganizirana in preimenovana v 5. bataljon, 7. konjeni\xc5\xa1ki polk (Fort Carson) in dodeljena 1. konjeni\xc5\xa1ki diviziji._NEWLINE_29. marca 1971 je bil 5. bataljon deaktiviran v Fort Lewisu. 22. avgusta 1972 je bil deaktiviran tudi 1. bataljon. 1973 je bil deaktiviran 2. bataljon in preimenovan v 1. bataljon, 9. konjeni\xc5\xa1ki polk._NEWLINE_20. junija 1974 je bil reaktiviran 1. bataljon kot 1. eskadron, 7. konjeni\xc5\xa1ki polk kot oklepni bataljon in dodeljen 1. konjeni\xc5\xa1ki diviziji (Fort Hood). Istega leta je bila reaktiviran 2. bataljon, ki je predstavljal izvidni\xc5\xa1ko enoto 1. konjeni\xc5\xa1ke divizije; med 1974 in 1978 je bil 2. bataljon reoganiziran v mehanizirano pehotno enoto. 21. septembra 1975 je bil reaktiviran 5. bataljon in bil dodeljen 1. konjeni\xc5\xa1ki diviziji (Fort Hood). Vsake 6 mesecev je bil 5. bataljon preme\xc5\xa1\xc4\x8den v Nem\xc4\x8dijo (Bremerhaven) in nazaj; le-ta bataljon je bil 30. septembra 1978 izlo\xc4\x8den iz divizije in deaktiviran v Fort Hoodu._NEWLINE_1985 je trop C, 3. eskadron prevzel dol\xc5\xbenosti HHT, A in B tropa istega eskadrona. Istega leta je isti eskadron rekonstruiral HHT, A, B (Ledward Barracks) ter C in D letalska tropa (Conn Barracks)._NEWLINE_16. oktobra 1986 je bil 1. eskadron (v sestavi 9. konjeni\xc5\xa1kega polka) preimenovan in dodeljen nazaj v mati\xc4\x8dni polk. Istega leta je bil 2. bataljon deaktiviran in preimenovan v 2. bataljon, 5. konjeni\xc5\xa1ki polk, nakar je bil spet aktiviran v Fort Blissu in dodeljen 4. pehotni diviziji (Fort Carson). 16. oktobra 1986 je bil 3. eskadron deaktiviran in izlo\xc4\x8den iz sestave 3. pehotne divizije; 16. decembra je bil spet aktiviran in dodeljen 8. pehotni diviziji (Mannheim). 18. januarja 1988 je bil \xc5\xa0tab in pri\xc5\xa1tabni trop, 4. eskadron deaktiviran in izlo\xc4\x8den iz sestave 2. pehotne divizije. 16. februarja naslednje leto je bil spet aktiviran in dodeljen 3. oklepni diviziji (B\xc3\xbcdingen, Nem\xc4\x8dija)._NEWLINE_Leta 1990 je 1. eskadron v sestavi 1. konjeni\xc5\xa1ke divizije sodeloval v operacijah Pu\xc5\xa1\xc4\x8davski \xc5\xa1\xc4\x8dit in Pu\xc5\xa1\xc4\x8davska nevihta, v tem \xc4\x8dasu sta se eskadronu pridru\xc5\xbeila dva tropa iz 2. eskadrona 1. konjeni\xc5\xa1kega polka kot B in E trop. V sestavi 3. oklepne divizije je v istih operacijah sodeloval tudi 4. eskadron._NEWLINE_Leta 1991 je bil 1. eskadron dodeljen 1. konjeni\xc5\xa1ki diviziji kot Izvidni\xc5\xa1ki eskadron 1. konjeni\xc5\xa1ke divizije (Fort Hood). 16. oktobra 1991 je bil \xc5\xa0tab in pri\xc5\xa1tabni trop, 4. eskadron deaktiviran in izlo\xc4\x8den iz sestave 3. oklepne divizije. 16. novembra 1992 je bil deaktiviran 3. eskadron in izlo\xc4\x8den iz sestave 8. pehotne divizije; praporje so vrnili v Ford Hood._NEWLINE_Avgusta 1993 je bil 2. eskadron preimenovan v bataljon in preme\xc5\xa1\xc4\x8den iz 4. pehotne divizije v Enoto za hitro posredovanje 1. konjeni\xc5\xa1ke divizije. Istega leta je bil deaktiviran 4. eskadron in izlo\xc4\x8den iz sestave 3. oklepne divizije. 1993 je bil 1. eskadron preme\xc5\xa1\xc4\x8den v Enoto za hitro posredovanje 1. konjeni\xc5\xa1ke divizije (Fort Hood); reorganizirali so ga v oklepno enoto in notranje reorganizirali tako, da so tropi A, B in C bili kopenske enote, medtem ko sta bila tropa D in E zra\xc4\x8dna. 1994 je bil eskadron AVUM preimenovan v F trop._NEWLINE_16. februarja 1996 je bil 3. eskadron reaktiviran v Fort Stewartu in dodeljen 3. pehotni diviziji kot izvidni\xc5\xa1ki eskadron. Istega leta je bila deaktivirana E \xc4\x8deta 2. bataljona. 5.aprila sta se zdru\xc5\xbeila \xc5\xa0tab in pri\xc5\xa1tabni trop, 4. eskadron in 2. izvidni\xc5\xa1ka \xc4\x8deta v \xc5\xa0tab in pri\xc5\xa1tabni trop, 4. eskadron. Novonastala enota je bila dodeljena 2. pehotni diviziji (Camp Garryowen)._NEWLINE_Septembra 2002 je bil 3. eskadron preme\xc5\xa1\xc4\x8den v Kuvajt v sestavi 3. pehotne divizije, kjer je sodeloval v operaciji Ira\xc5\xa1ka svoboda. 15. avgusta je bil 2. bataljon reorganiziran v CHD sestavo, tako da je bila \xc4\x8deta D deaktivirana. 2. februarja 2004 sta bila 1. eskadron in 2. bataljon v sestavi 1. konjeni\xc5\xa1ke divizije preme\xc5\xa1\xc4\x8dena v Irak. 21. julija 2004 je bil aktiviran 5. eskadron in preimenovan v 5. oklepni izvidni\xc5\xa1ki eskadron ter dodeljen 3. pehotni diviziji; 15. avgusta istega leta je bil enako preimenovan tudi 3. eskadron ter oktobra 2004 \xc5\xa1e 4. eskadron.\n_START_SECTION_\nOprema in oboro\xc5\xbeitev\n_START_PARAGRAPH_\n1. bataljon, 7. konjeni\xc5\xa1ki polk je opremljen z glavnimi bojnimi tanki M1A2._NEWLINE_3. eskadron je opremljen z 27 tanki M1A2, 39 bojnimi oklepnimi vozili M3 CFV in 16 helikopterji OH-58D._NEWLINE_4. eskadron je opremljen z 27 tanki M1A1, 41 bojnimi oklepnimi vozilo M3A2 BFV, 16 helikopterji OH-58D in 6 vozili M1064.'